**Výročná správa o činnosti Rady školy pri SPŠ dopravnej Kvačalova 20 Bratislava**

**marec 2016 – marec 2017**

Rada školy je ustanovená podľa § 24 zákona Slovenskej národnej rady č. 596/2003 Zb. Z. z. o štátnej správe v školstve a školskej samospráve.

**Členovia Rady školy:**

RNDr. Ľubica Stupareková, pedagogický zamestnanec školy, predseda Rady školy

Mgr. Miroslava Tomiczková, pedagogický zamestnanec školy, podpredseda Rady školy

Jana Frčková, nepedagogický zamestnanec školy

Ing. Zuzana Schwartzová, zástupca zriaďovateľa

Ladislav Findl, zástupca zriaďovateľa

Ing. Vladimír Sloboda, zástupca zriaďovateľa

Ing. Dagmar Hubačová, zástupca zriaďovateľa

Ľuboš Nemčovič, zástupca rodičov

Norbert Gregor, zástupca rodičov

Jana Dobšovičová, zástupca rodičov

Milan Kouba, zástupca žiakov

V tomto zložení pracovala RŠ od 9. júna, kedy bolo Ustanovujúce zasadnutie RŠ.

Rada školy sa v sledovanom období stretávala aj mimo dohodnutých termínov, pretože to vyžadovali určité okolnosti. Okrem stretnutí využívala aj elektronickú komunikáciu.

**Zasadnutia:**

**9.6.2016**

Uskutočnilo sa Ustanovujúce zasadnutie RŠ, nakoľko predchádzajúcej RŠ skončilo funkčné obdobie.

Členovia RŠ sa dohodli na termínoch ďalších zasadnutí a uložili predsedníčke RŠ vypracovať Štatút RŠ.

**10.10.2016**

Toto zasadnutie sa uskutočnilo na Úrade BSK,Sabinovská 16, Bratislava v súvislosti so zmenou sídla SOŠD Sklenárova 9 na SPŠD Kvačalova 20 v Bratislave. Na zasadnutí sa zúčastnili aj členovia RŠ pri SOŠD Sklenárova 9 a pozvaní hostia. Ing. Csabay, riaditeľ Odboru školstva, mládeže a športu Úradu BSK, informoval o zámeroch v predmetnej veci a požiadal o stanovisko RŠ, ktoré malo byť do troch dní.

**13.10.2016**

Hlavnou náplňou zasadnutia bolo prejednať stanovisko RŠ k navrhovanej zmene sídla SOŠD Sklenárova 9 na SPŠD Kvačalova 20. Po prejednaní a pripomienkovaní bolo stanovisko schválené a zaslané na BSK.

Členovia RŠ boli oboznámení a vzali na vedomie Správu o výchovno-vzdelávacej činnosti školy za školský rok 2015/2016, ktorý predložila riaditeľka školy.

**7.2.2017**

Členovia RŠ boli oboznámení s postupom prác v súvislosti so zmenou sídla SOŠD Sklenárova 9 na SPŠD Kvačalova 20, vyjadrili počudovanie, že práce nepostupujú primeraným tempom. Vyžiadali si od BSK stanovisko, časový  harmonogram prác a finančné krytie požiadaviek školy, ktoré súvisia s predmetnou vecou.

RŠ vzala na vedomie Podmienky prijímania žiakov do 1.ročníka v školskom roku 2017/2018.

Členovia RŠ boli informovaní o zapojení školy do projektu Erazmus +, mobilita jednotlivcov v školskom roku 2016/2017. Program je zameraný na odbornú prax vo firmách v Českej republike, do projektu bude zapojených 10 žiakov z 3. ročníkov a 2 učitelia odborných predmetov.

Stretnutie členov RŠ v rámci DOD, prezentácia odborných učební a neformálne stretnutie s vedením školy.

**20.3.2017**

Na základe mailovej komunikácie – hlasovania členov RŠ pri SPŠD Kvačalova 20 Bratislava, Rada školy jednohlasne odsúhlasila a odporučila zriadiť od školského roku 2018/2019 nový študijný odbor 3758 K operátor prevádzky a ekonomiky dopravy do siete pre SPŠD Kvačalova 20 Bratislava.

Rada školy pri Strednej priemyselnej škole dopravnej si plnila svoje úlohy - vyjadrovať a presadzovať verejné záujmy, záujmy žiakov, rodičov a zamestnancov v oblasti výchovy a vzdelávania.

Vykonávala funkciu verejnej kontroly, vyjadrovala sa k činnosti školy, orgánov miestnej štátnej správy, orgánov obcí a samosprávnych krajov z pohľadu školskej problematiky. Rada školy pracovala v súlade s platnými právnymi predpismi.

V Bratislave, 30.3.2017 RNDr. Ľubica Stupareková

predsedníčka RŠ